ویلنگٹن (اے پی پی) نیوزی لینڈ انا سیل و سواتی جزیرہ نا خڑک انگا علاقہ غاتے ٹی 6 شدت نا زمی جمب نا لوڈو محسوس کننگا ولے ہچ ءُ جانی و مالی نسخان اس متنے۔ ہندی خبر رساں ادارہ نا رداٹ زمی جمب انا لوڈو پنچ شنبے نادے آ ملفورڈساونڈ نا سویل اٹی ساوتھ آئی لینڈ نا علاقہ ڈونی ڈین، واناکاو کوئنز ٹاون اٹ محسوس کننگا۔ زمی جمب نا مرکز ساوتھ آئی لینڈ نا علاقہ ملفورڈ ساونڈ نا سویل اٹی 40 کلومیٹر نا فاصلہ غا ڈغار نا کچ آن 5 کلومیٹر نا کڑمبی ٹی ئس۔ ہندی بندغ آتا رداٹ زمی جمب داخہ در ترند ئس کہ اسہ پارک اسے ٹی سلوک کارک لوڈو کنگرہ۔ زمی جمب آن زرس پد ریکٹر اسکیل آ 4.2 درجہ شدت نا آفٹر شاک ہم محسوس کننگا۔
